आईपैड (तीसरी पीढ़ी)
तीसरी पीढ़ी का आईपैड (जिसका विपणन द न्यू आईपैड के नाम से किया गया) एप्पल इंक॰ द्वारा विकसित एवं निर्मित एक टैबलेट कम्प्यूटर है। आईपैड के इस तीसरे संस्करण में रेटिना डिस्प्ले, नया एप्पल ए5X चिप, 5 मेगापिक्सल का कैमरा एचडी 1080p विडियो रिकॉर्डिंग, 4जी एलटीई और व्यक्तिगत सहायक सिरी जैसी नई सुविधाएँ जोड़ी गयी हैं। इस टैबलेट को 16 मार्च 2012 को दस देशों में जारी किया गया था। रेटिना डिस्प्ले, नए प्रोसेसर और 4जी (एलटीई) क्षमताओं के लिए इस टैबलेट ने प्रशंसा कमाई और इसे ज्यादातर सकारात्मक समीक्षा प्राप्त हुई।